Galla Miklós: “Tolvaj voltam, loptam”
A humorista most látta elérkezettnek az időt arra, hogy kitálaljon gyerekkori "tolvaj énjéről".
Ki tudja, talán Rékasi Károly tette – aki egy fotósra támadt és elvette tőle a fényképezőgépét – inspirálta arra Galla Miklóst, hogy színt valljon gyerekkori lopós énjéről. A humorista azóta természetesen már tanult a saját hibáiból, és ma már azt mondja: ami a másé, az maradjon is nála, ez az igazi erkölcsi magaslat.

“Kevéssé ismert tény, hogy gyerekkoromban tolvaj is voltam, azaz loptam. A nagymamám vitrinjéből kekszet, mert nem tudtam neki ellenállni. Amikor kiértünk Tanzániába, hamar fölfedeztem, hogy a szállodával egy épületben van egy könyvesbolt, s ott árulják az újságokat is. Bár még nem tudtam angolul, a brit képregény-újságok nagyon felkeltették az érdeklődésemet. A pénz meg ugye kevés volt, úgyhogy a nagyobb képregény-újságba beletettem a kisebbet, és csak a nagyobbat fizettem ki. Ezt egy párszor megcsináltam, majd lebuktam. Észrevették, fölfedezték. Attól kezdve is kiszolgáltak az üzletben, de a mosoly eltűnt az eladók arcáról. Hamarosan magamtól rájöttem, hogy nem szabad lopni, nem a lebukás veszélye miatt, hanem mert ami a másé, az maradjon is nála. Erkölcsi magaslat!” – osztotta meg vallomását Facebook-oldalán Galla Miklós, akit nemrégiben egy féltékeny férj támadott meg.
Szórakozás